11-24/DEC-00010. Adierazpen instituzionala, zeinaren bidez Nafarroako Parlamentuak Valentziako sutean hil diren pertsonekiko, haien familiekiko eta hurbilekoekiko solidaritatea azaltzen baitu

Eledunen Batzarrak onetsi du

Nafarroako Parlamentuko Eledunen Batzarrak, 2024ko otsailaren 26an egindako bilkuran, honako adierazpen hau onetsi zuen:

"1. Nafarroako Parlamentuak Valentziako sutean hil diren pertsonekiko, haien familiekiko eta hurbilekoekiko solidaritatea azaltzen du.

2. Nafarroako Parlamentuak eskertu eta estimatu egiten du su-itzaltze eta larrialdietako ekipoek herrialde osoa astindu duen gertakari horretan egin duten lana.

3. Nafarroako Parlamentuak bere sostengua helarazten die kaltetu guztiei, eta sutea sortu zuten zergatiak argitzearen aldeko nahia adierazten du.

4. Nafarroako Parlamentuak bat egiten du Espainiako Udalen eta Probintzien Federazioak proposatutako ekimenarekin, eta gaur, astelehena, otsailaren 26a, 12:00etan minutu bateko isilaldia egitera deitzen du, Valentziako sutean hil diren pertsonen oroimenez.”

Iruñean, 2024ko otsailaren 26an

Lehendakaria: Unai Hualde Iglesias